ΚΑΝΟΝΙΣΜΟΣ (ΕΟΚ) αριθ. 1993/80 ΤΟΥ ΣΥΜΒΟΥΛΙΟΥ της 22ας Ιουλίου 1980 περί τροποποιήσεως του κανονισμού (ΕΟΚ) αριθ. 456/80 "περί χορηγήσεως πριμοδοτήσεων προσωρινής εγκαταλείψεως και οριστικής εγκαταλείψεως ορισμένων εκτάσεων φυτευμένων με άμπελο ως και πριμοδοτήσεων για την παραίτηση από την επαναφύτευση" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος και ιδίως το άρθρο 43, την πρόταση της Επιτροπής(1), τη γνώμη της Συνελεύσεως(2), τη γνώμη της Οικονομικής και Κοινωνικής Επιτροπής(3), Εκτιμώντας: ότι ο κανονισμός (ΕΟΚ) αριθ. 456/80(4), έχει ως σκοπό να παρακινήσει τους παραγωγούς να μειώσουν το κοινοτικό αμπελουργικό δυναμικό ιδίως με τη χορήγηση πριμοδοτήσεων προσωρινής εγκαταλείψεως, ή οριστικής εγκαταλείψεως ορισμένων εκτάσεων- ότι, εκτός από ορισμένες εκτάσεις η εφαρμογή του καθεστώτος πριμοδοτήσεων που αναφέρονται ανωτέρω, προβλέπεται για την 1η Σεπτεμβρίου 1980- ότι, στην Κοινότητα, οι δύο περιοχές παραγωγής οίνων καταλλήλων για την παραγωγή ορισμένων αποσταγμάτων οίνου ονομασίας προελεύσεως αντιμετωπίζουν ιδιαίτερα προβλήματα- ότι η παραγωγή των οίνων αυτών υπερβαίνει συνήθως τους όγκους που είναι απαραίτητοι για την παραγωγή των εν λόγω αποσταγμάτων- ότι η διάθεση των εν λόγω οίνων στην αγορά επιτραπεζίων οίνων είναι συχνά πολύ δύσκολη και απειλεί επί πλέoν να διαταράξει σοβαρά την αγορά αυτή- ότι η οδηγία 79/359/ΕΟΚ του Συμβουλίου της 26ης Μαρτίου 1979 περί προγράμματος επιταχύνσεως της μετατροπής ορισμένων αμπελουργικών εκτάσεων στην περιοχή Charentes(5), εφαρμόζεται ήδη- ότι μία λύση στα ιδιαίτερα προβλήματα που αναφέρονται ανωτέρω δύναται να προβλεφθεί στην περιοχή αυτή- ότι, εν τούτοις, στην καθορισμένη περιοχή παραγωγής των αποσταγμάτων οίνου ονομασίας "Armagnac" υπάρχουν οι ίδιες δυσκολίες- ότι αποδεικνύεται κατά συνέπεια απαραίτητο να προβλεφθεί σ' αυτή την περιοχή παραγωγής και αποκλειστικά για τις ποικιλίες αμπέλου οινοποιησίμων σταφυλών αποδεκτών για την παραγωγή των αποσταγμάτων αυτών, η αναδρομική εφαρμογή του καθεστώτος πριμοδοτήσεων προσωρινής εκγαταλείψεως από την παρούσα αμπελουργική περίοδο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το άρθρο 18 του κανονισμού αριθ. 456/80 αντικαθίσταται από το εξής κείμενο: "Άρθρο 18 1. Ο παρών κανονισμός αρχίζει να ισχύει την 1η Μαρτίου 1980. 2. Ο παρών κανονισμός εφαρμόζεται από την 1η Σεπτεμβρίου 1980. Εν τούτοις, εφαρμόζεται από την 1η Μαρτίου 1980 όσον αφορά: - την πριμοδότηση παραιτήσεως που προβλέπεται στον τίτλο II, - την πριμοδότηση προσωρινής εγκαταλείψεως που προβλέπεται στον τίτλο I, για τις αιτήσεις χορηγήσεως πριμοδοτήσεων που υποβάλλονται κατά τη διάρκεια της αμπελουργικής περιόδου 1979/80 για τις εκτάσεις που δικαιούνται ειδικής πριμοδοτήσεως μετατροπής, στα πλαίσια του προγράμματος που προβλέπεται από την οδηγία 78/627/ΕΟΚ, - την πριμοδότηση προσωρινής εγκαταλείψεως που προβλέπεται στον τίτλο I, για τις αιτήσεις χορηγήσεως πριμοδοτήσεων που υποβάλλονται κατά τη διάρκεια της αμπελουργικής περιόδου 1979/80 για τις εκτάσεις των departements Gers. Landes και Lot-et-Garonne που ευρίσκονται σε καθορισμένη περιοχή παραγωγής αποσταγμάτων οίνου ελεγχομένης ονομασίας προελεύσεως "Armagnac" και είναι φυτευμένες με οινοποιήσιμες ποικιλίες αμπέλου αποδεκτών για την παραγωγή των αποσταγμάτων αυτών. 3. Κατά παρέκκλιση του άρθρου 3 και όσον αφορά την πριμοδότηση προσωρινής εγκαταλείψεως που προβλέπεται στην παράγραφο 2 δεύτερο εδάφιο δεύτερη περίπτωση του παρόντος άρθρου, για την περίοδο από της 1ης Μαρτίου έως 31ης Αυγούστου 1980: - η ημερομηνία που προβλέπεται στο άρθρο 3 παράγραφος 1 πρώτη περίπτωση αντικαθίσταται με την ημερομηνία της "1ης Μαΐου 1980", - η ημερομηνία που προβλέπεται στο άρθρο 3 παράγραφος 2 πρώτη περίπτωση αντικαθίσταται με την ημερομηνία της "1ης Ιουνίου 1980". Κατά παρέκκλιση του άρθρου 3 και όσον αφορά την πριμοδότηση προσωρινής εγκαταλείψεως που προβλέπεται στην παράγραφο 2 δεύτερο εδάφιο τρίτη περίπτωση του παρόντος άρθρου για την περίοδο από την 1η Μαρτίου έως 31η Αυγούστου 1980: - η ημερομηνία που προβλέπεται στο άρθρο 3 παράγραφος 1 πρώτη περίπτωση αντικαθίσταται με την ημερομηνία της "11ης Αυγούστου 1980", - η ημερομηνία που προβλέπεται στο άρθρο 3 παράγραφος 2 πρώτη περίπτωση αντικαθίσταται με την ημερομηνία της "31ης Αυγούστου1980 Άρθρο 2 Ο παρών κανονισμός αρχίζει να ισχύει την πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Μαρτίου 1980. Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος Μέλος. Έγινε στο Λουξεμβούργο, στις 22 Ιουλίου 1980.

[Source: multi_eurlex | Tokens: 4075]